turjo4nis/wikipedia-bn-dump-20250701 huggingface dataset:
মালয় উপদ্বীপ

মালয় উপদ্বীপ (, ) পশ্চিমে ভারত মহাসাগরের আন্দামান সাগর ও মালাক্কা প্রণালী এবং পূর্বে থাই উপসাগর ও দক্ষিণ চীন সাগরের মধ্যে অবস্থিত এশিয়া মহাদেশের সর্বদক্ষিণ প্রান্ত। এটি ১৩°৩০’ উত্তর অক্ষাংশ থেকে মোটামুটি দক্ষিণে ১°২২’ উত্তর অক্ষাংশ পর্যন্ত বিস্তৃত। এর দক্ষিণ প্রান্তে সিঙ্গাপুর প্রণালী অবস্থিত।

এর আয়তন আনুমানিক ৭০ হাজার বর্গমাইল। উত্তরে ক্রা স্থলযোজক থেকে দক্ষিণে সিঙ্গাপুর পর্যন্ত এর দৈর্ঘ্য প্রায় ১,২০০ কিলোমিটার। এর সর্বোচ্চ বিস্তার প্রায় ৩২০ কিলোমিটার; সংকীর্ণতম অংশ ক্রা স্থলযোজকের সর্বনিম্ন বিস্তার প্রায় ৬৪ কিলোমিটার। রাজনৈতিকভাবে মালয় উপদ্বীপের উত্তর ভাগ মিয়ানমার ও থাইল্যান্ডের অন্তর্ভুক্ত এবং দক্ষিণ ভাগ মালয়েশিয়ার অন্তর্গত। দক্ষিণতম প্রান্তটি সিঙ্গাপুরের অন্তর্গত।

উপদ্বীপের দৈর্ঘ্য বরাবর একটি বিচ্ছিন্ন পর্বতমালা বিস্তৃত। পর্বতমালাটির সর্বোচ্চ শৃঙ্গের নাম গুনোং তাহান, যার উচ্চতা ২,১৮৭ মিটার। উপদ্বীপটির প্রায় অর্ধেক জুড়ে রয়েছে ঘন, জীববৈচিত্র্যে পূর্ণ অতিবৃষ্টি অরণ্য, যদিও অরণ্যটি বর্তমানে কৃষি ও অন্যান্য বাণিজ্যিক কর্মকাণ্ডের কারণে হুমকির সম্মুখীন। এখানকার প্রাণীগুলি বোর্নিও ও সুমাত্রা দ্বীপের মত, তবে এখানে হাতি, গণ্ডার এবং বাঘেরও দেখা মেলে। উপদ্বীপটি খনিজ সম্পদে সমৃদ্ধ। এটি পৃথিবীর প্রধানতম টিন উৎপাদনকারী অঞ্চল। অন্যান্য খনিজের মধ্যে সোনা ও রূপা গুরুত্বপূর্ণ। এখানকার ৯০% লোক কৃষিজীবী। রবার ও চা প্রধান অর্থকরী কৃষিদ্রব্য। অন্যান্য কৃষিদ্রব্যের মধ্যে আছে নারকেলের শুকনো শাঁস, নারকেল তেল, পাম তেল, টাপিওকা, চীনাবাদাম, আনারস ও কলা। ধান এখানকার প্রধান খাদ্যশস্য। মালয় উপদ্বীপটি এশিয়ার মূল ভূখণ্ড এবং ইন্দোনেশিয় দ্বীপপুঞ্জের মধ্যে প্রাকৃতিক ও সাংস্কৃতিক সেতুবন্ধন হিসেবে বিদ্যমান।

তথ্যসূত্র 

এশিয়ার উপদ্বীপ
দক্ষিণ-পূর্ব এশিয়ার ভূগোল
থাইল্যান্ড উপসাগর
মালয় উপদ্বীপ
মালয়েশিয়ার ভূমিরূপ
মিয়ানমারের ভূমিরূপ
থাইল্যান্ডের ভূমিরূপ
এশিয়ার অঞ্চল
নবদ্বীপ হালদার

নবদ্বীপ হালদার একজন ভারতীয় বাঙালী অভিনেতা ছিলেন৷ তিনি ১৯১১ সালে পশ্চিমবঙ্গের বর্ধমান জেলার সোনপলাশী গ্রামে জন্মগ্রহণ করেন৷ বাংলা চলচ্চিত্রে আসেন ৩০ এর দশকে৷ মূলত কৌতুক অভিনেতা ছিলেন৷ নানা হাস্যরসপূর্ণ চরিত্রে অভিনয় করেছেন তিনি৷ এছাড়া অনেক শ্রুতিনাটকে কণ্ঠদান করেছেন৷ তার ভাঙা গলা ও অভিনয়ের কৌশল তাকে জনপ্রিয়তার শিখরে নিয়ে গিয়েছিল।

অভিনীত চলচ্চিত্র
 পঞ্চাশর (১৯৩১)
 গ্রহের ফের (১৯৩৭)
 সোনার সংসার (১৯৩৬)
 সর্বজনীন বিবাহউৎসব (১৯৩৮)  
 শহর থেকে দূরে (১৯৪৩)
 দুঃখে যাদের জীবন গড়া (১৯৪৬)
 কালো ছায়া (১৯৫৮)
 সাধারন মেয়ে (১৯৪৮)
 কুয়াশা (১৯৪৯)
 সন্ধ্যাবেলার রূপকথা (১৯৫০)
 কাঁকনতলা লাইট রেলওয়ে (১৯৫০)
 বৈকুণ্ঠের উইল (১৯৫০)
 মর্যাদা (১৯৫০)
 হানাবাড়ি (১৯৫২)
 মানিকজোড় (১৯৫২)
 সাড়ে চুয়াত্তর (১৯৫৩)
 লাখ টাকা (১৯৫৩)
 ময়লা কাগজ (১৯৫৪)
 ছেলে কার (১৯৫৪)
 নিষিদ্ধ ফল (১৯৫৫)
 সাহেব বিবি গোলাম (১৯৫৬)
 দুই বেচারা (১৯৬৯)
 কঠিন মায়া (১৯৬১)
 মরুতৃষা (১৯৬৪)

শ্রুতিনাটক
 যুদ্ধ বিভ্রাট
 রসগোল্লায় ইঁদুর
 ইনজেকসান বিভ্রাট
 হুলো বেড়াল
 আদালতে গড়গড়ি
 যাত্রা বিভ্রাট
 লুচি বিভ্রাট
 মামা ভাগ্নে
 পণ্ডিত মশাই

বহিঃসংযোগ
 

১৯১১-এ জন্ম
ভারতীয় জনসমক্ষে কৌতুক পরিবেশন শিল্পী
২০শ শতাব্দীর ভারতীয় অভিনেতা
বাঙালি অভিনেতা
কলকাতার অভিনেতা
পশ্চিমবঙ্গের অভিনেতা
পশ্চিমবঙ্গের ব্যক্তি
ল্য মঁস

ল্য মঁস () উত্তর-পশ্চিম ফ্রান্সের পেই-দ্য-লা-লোয়ার প্রদেশের সার্ত দেপার্ত্যমঁ-র রাজধানী। এটি প্রাক্তন মেন প্রদেশের রাজধানী ছিল। বর্তমানে এটি একটি গুরুত্বপূর্ণ রেল ও শিল্পকেন্দ্র। এখানে মোটরযান নির্মাণ, খামার ও রেল যন্ত্রপাতি, রাসায়নিক দ্রব্য, টেক্সটাইল এবং প্রক্রিয়াজাত খাদ্যের কারখানা আছে। দর্শনীয় স্থানের মধ্যে আছে ১১শ শতক থেকে ১৩শ শতকের মধ্যে আংশিক গথিক ও আংশিক রোমান ধাঁচে নির্মিত সাঁ জুলিয়াঁর ক্যাথিড্রাল ও ১০ম শতকে স্থাপিত নোত্র দাম দ্য লা কুতুর-এর গির্জা। এখানে মেন বিশ্ববিদ্যালয় (১৯৬৯) অবস্থিত। শহরের কাছেই প্রতি বছর একটি ২৪-ঘণ্টাব্যাপী মোটর প্রতিযোগিতা হয়। সেটির নামও ল্য মঁস।

ল্য মঁস রোমান-পূর্ব যুগেই প্রতিষ্ঠা করা হয়েছিল। ১০৬৩ সালে উইলিয়াম দ্য কংকারার শহরটি দখল করেন। পরবর্তীতে ব্রিটেন ও ফ্রান্সের মধ্যে একশ বছরের যুদ্ধে শহরটিকে বহুবার অবরোধ করা হয়। জার্মানরা ১৮৭০-৭১ সালের ফ্রাংকো-প্রুসীয় যুদ্ধের সময় শহরটি দখল করে এবং দ্বিতীয় বিশ্বযুদ্ধের সময় আবার দখল করে। এখানে প্রায় দেড় লক্ষ লোকের বাস। এখানকার অধিবাসীরা ফরাসি ভাষাতে মঁসো Manceaux (পুরুষেরা) এবং মঁসেল Mancelles (মহিলারা) নামে পরিচিত।

ফ্রান্সের শহর
মাস্কারা, আলজেরিয়া

মাস্কারা () উত্তর-পশ্চিম আলজেরিয়ার একটি শহর এবং মাস্কারা প্রদেশের রাজধানী। এটি ওরান শহরের দক্ষিণ-পূর্বে অবস্থিত। এখানে প্রায় দেড় লক্ষ লোকের বাস।

১৭০১ সালে উসমানীয়দের একটি দুর্গ শহর হিসেবে মাস্কারার প্রতিষ্ঠা হয়। স্পেনের আন্দালুসিয়া থেকে আগত বহু মুসলিমরা এখানে বাস করা শুরু করে। ১৭৯০-এর দিকে আন্দালুসীয় মুসলিমেরা এখান থেকে চলে যায় এবং উসমানীয়রা এখানে ইহুদীদের বসতি স্থাপনের জন্য নিয়ে আসে। ১৮৩২ সালে এটি ফরাসি উপনিবেশবিরোধী আমীর আবদুল কাদিরের প্রশাসনিক কেন্দ্র ছিল। ১৮৩৫ সালে ফরাসিরা শহরটি ধ্বংস করে দেয়। ১৮৪১ সালে ফরাসিরা শহরটির পূর্ণ নিয়ন্ত্রণ নেয়। ১৯৯৪ সালে এক ভূমিকম্পে এখানে ১৭১ জন মারা যায়।

মাস্কা সাদা রঙের ওয়াইনের একটি প্রসিদ্ধ ব্যবসাকেন্দ্র। এছাড়া চামড়াজাত দ্রব্য, খাদ্যশস্য ও জলপাইয়ের ব্যবসাও হয়। শহরটি দুইভাগে বিভক্ত - পুরাতন মুসলিম অংশ এবং নতুন ফরাসি অংশ।

তথ্যসূত্র

আলজেরিয়ার শহর
আলজেরিয়া
মুষ্টিযুদ্ধ

বক্সিং মার্শাল আর্ট যুদ্ধ খেলা (যা ওয়েস্টার্ন বক্সিং বা পিউগিলিজম নামেও পরিচিত)  একটি সম্মুখসমর ক্রীড়া যেখানে দুটি ব্যক্তি, গ্লাভস, হেলমেট এবং মাউথপিস পরে একটি নির্দিষ্ট সময় ধরে একে অপরের দিকে মুষ্টিনিক্ষেপ করে। 

অপেশাদার বক্সিং একটি অলিম্পিক এবং কমনওয়েলথ খেলা এবং একটি প্রধান আন্তর্জাতিক গেম।এটির নিজস্ব বিশ্ব চ্যাম্পিয়নশিপ রয়েছে। বক্সিং এক থেকে তিন মিনিট চক্রের অন্তর একটি ধারাবাহিক খেলা যেটি একজন রেফারির তত্ত্বাবধানে খেলা হয়। ফলাফল নির্ধারিত হয় যখন রেফারি কোনো প্রতিপক্ষকে অসমর্থ গণ্য করে, একটি নিয়ম ভঙ্গের জন্য অযোগ্য ঘোষিত হয়, তোয়ালে নিক্ষেপ দ্বারা পদত্যাগ অথবা প্রতিযোগিতার শেষে বিচারক স্কোরকার্ড ভিত্তি করে বিজয়ী বা বিজিত ঘোষণা করে।

বক্সিং এর জন্মলগ্ন প্রাচীন গ্রিস থেকে খ্রিস্টপূর্ব ৬৮৮ অব্দে অলিম্পিক গেমস। বক্সিং ১৬শ থেকে ১৮শ শতাব্দীর prizefights মূলত গ্রেট ব্রিটেনের (নিচের পৃষ্ঠায় আরো বিস্তারিত), আধুনিক বক্সিং এর অগ্রদূত মধ্যবর্তী ১৯শ শতাব্দীর মধ্যে, গ্রেট ব্রিটেন এবং পরে মার্কিন যুক্তরাষ্ট্রে।২০০৪ সালে, ESPN এ বিশ্বের সবচেয়ে জটিল খেলা হিসাবে স্থান পেয়েছিল বক্সিং।

প্রারম্ভিক ইতিহাস 
প্রাথমিক শারীরিক ওজন অনুসারে মুষ্টিযোদ্ধাদের নিচের মত করে শ্রেণীকরণ করা হয়:

ফ্লাই ওয়েট - ১১২ পাউন্ড
ব্যান্টাম ওয়েট - ১১৮ পাউন্ড
ফেদার ওয়েট - ১২৬ পাউন্ড
লাইট ওয়েট - ১৩৫ পাউন্ড
ওয়েলটার ওয়েট - ১৪৭ পাউন্ড
মিডল ওয়েট - ১৬০ পাউন্ড
লাইট হেভি ওয়েট - ১৭৫ পাউন্ড
হেভি ওয়েট - ১৭৫ পাউন্ডের ঊর্ধ্বে।

এক শ্রেণীর মুষ্টিযোদ্ধাদের বিপক্ষে অন্য শ্রেণীর সাথে লড়তে দেওয়া হয় না।

বিখ্যাত মুষ্টিযোদ্ধা 
মুহাম্মদ আলী, রুবিন হারিকেন কার্টার, অস্কার দ্য লা হোয়া, জ্যাক ডেম্পসে, জর্জ ফোরম্যান, জো ফ্রেজিয়ার, ইভান্ডার হলিফিল্ড, লিনক্স লুইস, জো লুইস, রকি মার্সিয়ানো, ম্যানি প্যাকুইয়াও, উইলি পেপ, সুগার রে রবিনসন, ম্যাক্স সেলিং, মাইক টাইসন প্রমূখ।

তথ্যসূত্র 

ক্রীড়া
যুদ্ধ ক্রীড়া
ইংল্যান্ডের ক্রীড়া
ব্যক্তিগত ক্রীড়া
অলিম্পিক ক্রীড়া
মুষ্টিযুদ্ধ
একক ক্রীড়া
গ্রীষ্মকালীন অলিম্পিক ক্রীড়া
সূর্য্যশেখর গঙ্গোপাধ্যায়

সূর্যশেখর গঙ্গোপাধ্যায় (জন্ম: ২৪ ফেব্রুয়ারি ১৯৮৩) একজন ভারতীয় দাবা গ্র্যান্ডমাস্টার । তার সর্বোচ্চ ইএলও রেটিং ছিল ২৬৭৬ (জুলাই, ২০০৬)। তিনি ১৬ বছর বয়সে একজন আন্তর্জাতিক মাস্টার এবং ১৯ বছর বয়সে একজন গ্র্যান্ডমাস্টার হয়েছিলেন। তিনি জাতীয় ও আন্তর্জাতিক টুর্নামেন্টে ৪০টি স্বর্ণ, ২১টি স্বতন্ত্র রৌপ্য এবং ৬টি স্বতন্ত্র ব্রোঞ্জ পদক জিতেছেন। তিনি এশিয়ান নেশনস অনলাইন কাপ ২০২০-এ ভারতীয় দলের অধিনায়কও ছিলেন, যা ২য় স্থান অর্জন করেছিল।

দলগত প্রতিযোগিতায় তিনি ১২টি স্বর্ণ, চারটি রৌপ্য এবং তিনটি ব্রোঞ্জ পদক জিতেছেন। তার সাম্প্রতিক কিছু অর্জন হল হুনান ইন্টারন্যাশনাল ওপেন (২০১৯) এ স্বতন্ত্র স্বর্ণ জয়,  কাজাখস্তানের আস্তানায় ওয়ার্ল্ড টিম চ্যাম্পিয়নশিপে ব্যক্তিগত স্বর্ণ জয় (২০১৯),  ন্যাশনাল টিম চ্যাম্পিয়নশিপ কলকাতা (২০১৯), বিনহাই ইন্টারন্যাশনাল ওপেনে ব্রোঞ্জ, চীন (২০১৮) এবং ইরানে ক্লাসিক্যাল এবং র‍্যাপিড উভয় ক্ষেত্রে এশিয়ান টিম চ্যাম্পিয়নশিপে ব্রোঞ্জ (২০১৮)।

খেলাধুলায় অসামান্য কৃতিত্বের জন্য ভারত সরকার তাকে ২০০৫ সালে মর্যাদাপূর্ণ অর্জুন পুরস্কারে ভূষিত করেছে। তিনি ২০১৫ সালে পশ্চিমবঙ্গের দ্বিতীয় সর্বোচ্চ বেসামরিক পুরস্কার "বঙ্গভূষণ" পুরস্কৃত হন। এছাড়াও তিনি পশ্চিমবঙ্গ সরকারের কাছ থেকে ২০১৩ সালে "খেল সম্মান" পুরস্কার এবং ২০০৯ সালে বাংলার ক্রীড়াবিদ শ্রেষ্ঠ হিসেবে "সেরা বাঙ্গালী" পুরস্কারে ভূষিত হন।

তিনি ছয়বার জাতীয় চ্যাম্পিয়ন (২০০৩-২০০৮) এবং ২০০৯ সালে এশিয়ান চ্যাম্পিয়ন ছিলেন। তিনি সেকেন্ডের দলে কাজ করেছিলেন যেটি বিশ্বনাথন আনন্দকে ২০০৮, ২০১২ এবং ২০১২ সালে যথাক্রমে ভ্লাদিমির ক্রামনিক , ভেসেলিন টোপালভ এবং বরিস গেলফান্ডের বিরুদ্ধে বিশ্ব চ্যাম্পিয়নশিপ ম্যাচ জেতাতে সহায়তা করেছিল।

২০২৪ সালে, দাবারু নামে তার জীবন থেকে অনুপ্রাণিত একটি চলচ্চিত্র মুক্তি পেয়েছে। ছবিটির পরিচালক পথিকৃৎ বসু ।

তথ্যসূত্র

বহিঃসংযোগ

 Surya Shekhar Ganguly chess games at 365Chess.com
 
 Sagar Shah (2015-05-10). "Interview with Surya Shekhar Ganguly". ChessBase
 Ganguly's Interview on Anand-Topalov Match 2010 The Telegraph

১৯৮৩-এ জন্ম
জীবিত ব্যক্তি
কলকাতার ব্যক্তি
বাঙালি দাবাড়ু
ভারতীয় দাবাড়ু
দাবার গ্র্যান্ডমাস্টার
স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
দাবা অলিম্পিয়াডে অংশগ্রহণকারী খেলোয়াড়
২০১০ এশিয়ান গেমসের দাবাড়ু
এশিয়ান গেমসের দাবায় পদক বিজয়ী
অর্জুন পুরস্কার প্রাপক
এশিয়ান গেমসে ব্রোঞ্জপদক বিজয়ী ভারতীয়
২০১০ এশিয়ান গেমসের পদক বিজয়ী
মূল্য স্তর

মূল্য স্তর () বলতে অর্থনীতিতে কোন বিশেষ অঞ্চলের বিশেষ সময়ের নির্দিষ্ট দ্রব্যসামগ্রী ও সেবার গড়পরতা মূল্যের হিসাবকে বোঝায়। মূল্য স্তর বাড়লে সমান পরিমাণ টাকায় অপেক্ষাকৃত স্বল্প পরিমাণ দ্রব্য কেনা যায়। তাই মূল্য স্তর বাড়লে মুদ্রার মূল্য হ্রাস পায়। একইভাবে মূল্য স্তর কমলে মুদ্রার মূল্য বাড়তে থাকে, অর্থাৎ সমান টাকায় আগের চেয়ে বেশি দ্রব্য কেনা যায়। মুদ্রার মূল্য মূল্য স্তরের সাথে বিপরীত অনুপাতে (inversely proportional) পরিবর্তিত হয়।

ব্যষ্টিক অর্থশাস্ত্র
মূল্যনির্ধারণ
মুদ্রা অর্থনীতি
পার্ণো মিত্র

পার্ণো মিত্র (জন্ম: ৩১ অক্টোবর ১৯৮৬) একজন ভারতীয় অভিনেত্রী ও মডেল৷ তিনি প্রধানত বাংলা টেলিভিশন ধারাবাহিক ও চলচ্চিত্রে অভিনয় করেন৷ রবি ওঝা নির্দেশিত খেলা এবং মোহনা  ধারাবাহিকে অভিনয় করার মাধ্যমে তিনি পরিচিত হতে শুরু করেন৷ ২০১১ সালে অঞ্জন দত্ত পরিচালিত 'রঞ্জনা আমি আর আসবো না' সিনেমাটির মাধ্যমে আলোচনায় আসেন। 'দত্ত ভার্সাস দত্ত', 'বেডরুম', কয়েকটি মেয়ের গল্প', 'আমি আর আমার গার্লফ্রেন্ড' 'মাছ, মিষ্টি, মোর', 'শেষ অঙ্ক', 'গ্ল্যামার'সহ বেশ কয়েকটি আলোচিত চলচ্চিত্রে তিনি কাজ করেছেন। ২০১৭ সালে বাংলাদেশের বড়পর্দায় মোস্তফা সরয়ার ফারুকীর ‘ডুব’ চলচ্চিত্রটির মধ্য দিয়ে অভিষেক ঘটে।

প্রাথমিক জীবন
পার্ণো মিত্র ১৯৮৭ সালে ৩১ অক্টোবরে কলকাতায় জন্মগ্রহণ করেন। তার বাবা অরুণাচল প্রদেশে কাজ করতেন এবং তিনি তার শৈশবের বেশিরভাগ দিন সেখানে কাটিয়েছেন। তিনি দার্জিলিং এর ডাউ হিল স্কুল থেকে প্রাথমিক এবং কলকাতার প্র্যাট মেমোরিয়াল স্কুলে স্নাতক স্তর শেষ করেন।

কর্মজীবন
পার্ণো মিত্রর অভিষেক টিভি সিরিয়াল ছিল রবি ওঝা প্রযোজিত খেলা (২০০৭), যেখানে তিনি ইন্দিরা চরিত্রে অভিনয় করেন।

রাজনৈতিক জীবন 
২০২১ সালে ভারতীয় জনতা পার্টিতে যোগদান করেন এবং বরানগর কেন্দ্র থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন।

চলচ্চিত্রের তালিকা

টিভি ধারাবাহিক

মহালয়া

তথ্যসূত্র

বহিঃসংযোগ

১৯৮৯-এ জন্ম
জীবিত ব্যক্তি
কলকাতার অভিনেত্রী
শিলিগুড়ির অভিনয়শিল্পী
বাঙালি অভিনেত্রী
বাঙালি টেলিভিশন অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
ভারতীয় অভিনয়শিল্পী-রাজনীতিবিদ
২১শ শতাব্দীর ভারতীয় অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের ভারতীয় জনতা পার্টির রাজনীতিবিদ
ম্যাসাচুসেটস উপসাগর

ম্যাসাচুসেটস উপসাগর () মার্কিন যুক্তরাষ্ট্রের ম্যাসাচুসেটস অঙ্গরাজ্যের পূর্ব উপকূল ঘেঁষে অবস্থিত আটলান্টিক মহাসাগরের অংশবিশেষ। এটি উত্তরে অ্যান অন্তরীপ থেকে বক্রভাবে দক্ষিণে প্লিমাথ উপসাগর পর্যন্ত বিস্তৃত। এটি ম্যাসাচুসেটস অঙ্গরাজ্যের উপকূলকে নির্দিষ্ট আকৃতি প্রদান করেছে। কখনও কখনও কেপ কড উপসাগরকে এর অন্তর্ভুক্ত করা হয়। বস্টন শহরটি এই উপসাগরের সবচেয়ে পশ্চিম প্রান্তের কাছে অবস্থিত।

ম্যাসাচুসেটসের উপসাগর
অয়ন বন্দ্যোপাধ্যায়

অয়ন বন্দ্যোপাধ্যায় একজন ভারতীয় চলচ্চিত্র অভিনেতা। তাঁর জন্ম ১৯৫৬ সালে কলকাতায়। ছাত্র ছিলেন দক্ষিণ কলকাতার যোধপুর পার্ক বয়েজ হাই স্কুলের। প্রথম ছায়াছবি করেন কিশোর বয়সে; বিভূতিভূষণ মুখোপাধ্যায় রচিত উপন্যাস থেকে তরুণ মজুমদার পরিচালিত শ্রীমান পৃথ্বীরাজ ছায়াছবিতে। এটি ব্যাপক জনপ্রিয়তা লাভ করে। এর জন্য তিনি ১৯৭৪ সালে বি. এফ. জে. এ. পুরস্কার লাভ করেন। পরবর্তীকালে তিনি অভিনয় থেকে সরে এসে ব্যাঙ্কে চাকরি নেন।

অভিনীত চলচ্চিত্র 
 শ্রীমান পৃথ্বীরাজ
 দাদার কীর্তি
 সিস্টার
 নবরূপা
 কাচের পৃথ্বিবী

তথ্যসূত্র

বহিঃসংযোগ 
 1382285 / আইএমডিবিতে তরুণ মজুমদার

বাঙালি অভিনেতা
১৯৫৬-এ জন্ম
পশ্চিমবঙ্গের অভিনেতা
সুব্রত পাল

সুব্রত পাল (জন্ম: ২৪ ডিসেম্বর, ১৯৮৬) একজন ভারতীয় বাঙালি ফুটবলার৷ বর্তমানে ভারতের জাতীয় দলের গোলরক্ষক৷ খেলা শেখেন ২০০০ সালে টাটা ফুটবল একাডেমীতে৷ পরবর্তীকালে ২০০৩ সালে কলকাতার মোহনবাগান ক্লাবে যোগ দেন৷ নেহেরু কাপ ও এএফসি চ্যালেঞ্জারর্স কাপে আন্তর্জাতিক মানের সাফল্য তার খেলোয়াড় জীবনে আলাদা মাত্রা এনে দেয়৷

জন্ম ও শিক্ষাজীবন

কর্মজীবন

খেলা

তথ্যসূত্র

বহিঃসংযোগ 

ভারতীয় ফুটবলার
১৯৮৬-এ জন্ম
ইন্ডিয়ান সুপার লিগের খেলোয়াড়
ভারতের আন্তর্জাতিক ফুটবলার
সালগাওকর ফুটবল ক্লাবের খেলোয়াড়
২০১১ এএফসি এশিয়ান কাপের খেলোয়াড়
জীবিত ব্যক্তি
কলকাতার ফুটবলার
আই-লিগের খেলোয়াড়
বাঙালি ক্রীড়াবিদ
২০০৬ এশিয়ান গেমসের ফুটবলার
এশিয়ান গেমসে ভারতের প্রতিযোগী
অর্জুন পুরস্কার প্রাপক
ইস্টবেঙ্গল ক্লাবের খেলোয়াড়

ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল গোলরক্ষক
মোহনবাগান সুপার জায়ান্টের খেলোয়াড়
লঁস

লঁস () উত্তর ফ্রান্সের পা-দ্য-কালে দেপার্ত্যমঁ-র একটি শহর। এটি লিল শহরের কাছে অবস্থিত। লঁস শহরটি একটি গুরুত্বপূর্ণ কয়লা বেসিন অঞ্চলের প্রধান শিল্পোৎপাদন কেন্দ্র। এখানে টেক্সটাইল, ধাতব দ্রব্য এবং প্রক্রিয়াজাত খাদ্যের কারখানা আছে। প্রথম ও দ্বিতীয় উভয় বিশ্বযুদ্ধেই জার্মানরা শহরটি দখল করে এবং শহরের ব্যাপক ক্ষতি সাধন করে। এখানে প্রায় ৩৬ হাজার লোকের বাস।

ফ্রান্সের শহর
ফ্রান্সের উপপ্রেফেক্ত্যুর
লম্বক (দ্বীপ)

লম্বক (ইন্দোনেশীয় ভাষায়: Pulau Lombok) দক্ষিণ-পূর্ব ইন্দোনেশিয়ার ক্ষুদ্র সুন্দা দ্বীপপুঞ্জের একটি দ্বীপ। এটি ইন্দোনেশিয়ার পশ্চিম নুসা তেংগারা প্রদেশের মধ্যে পড়েছে। দ্বীপটি পশ্চিমে বালি দ্বীপ হতে লম্বক প্রণালী দ্বারা এবং পূর্বে আলাস প্রণালী দ্বারা সুম্বাওয়া দ্বীপ থেকে বিচ্ছিন্ন। মোটামুটি গোলাকৃতির এই দ্বীপটির আয়তন ৪,৭২৫ বর্গকিলোমিটার। দ্বীপের দক্ষিণ-পশ্চিম প্রান্তটি লেজের মত প্রসারিত। দ্বীপটি আগ্নেয়গিরিতে পূর্ণ, যাদের মধ্যে ৩,৭২৬ মিটার উঁচু রিনজানি সর্বোচ্চ পর্বতশৃঙ্গ; রিনজানি ইন্দোনেশিয়ার ৩য় সর্বোচ্চ পর্বতশৃঙ্গ। দ্বীপের পশ্চিম উপকূলে অবস্থিত মাতারাম শহরটি প্রধান লোকালয় ও প্রাদেশিক রাজধানী। কাছেই আম্পেনাম নামের বন্দর শহরে মাতারাম সরকারি বিশ্ববিদ্যালয় অবস্থিত।

দ্বীপটির উদ্ভিদ ও প্রাণীগুলি বালি ও দক্ষিণ-পূর্ব এশীয় ধরনের নয়, বরং অস্ট্রেলীয় প্রাণীদের সাথে এদের বেশি মিল রয়েছে। প্রকৃতিবিজ্ঞানী আলফ্রেড রাসেন ওয়ালেস দ্বীপটিকে এশিয়া ও অস্ট্রেলিয়ার প্রাণীসমূহের বিভক্তিসীমার অংশ বলে উল্লেখ করেছেন।

ইউরোপীয়দের মধ্যে ১৬৭৪ সালে ওলন্দাজের প্রথম এই দ্বীপটি দেখতে পায় এবং তারা দ্বীপের পূর্ব অংশে বসতি স্থাপন করে। পশ্চিম অংশে বালি দ্বীপের এক হিন্দু রাজা শাসন করতেন। হিন্দু রাজার বিরুদ্ধে স্থানীয়রা বিদ্রোহ করলে ১৮৯৪ সালে ওলন্দাজরা সমগ্র দ্বীপটি দখলে নেয়।

লম্বকে উৎপন্ন কৃষিদ্রব্যের মধ্যে আছে ধান, কফি, চিনি, তুলা, তামাক ও দ্বীপের দক্ষিণভাগে উৎপন্ন নীল। এখানে প্রায় ত্রিশ লক্ষ লোকের বাস। এরা মূলত জাভা দ্বীপ থেকে খ্রিস্টপূর্ব ১ম সহস্রাব্দে আগত সাসাক জাতির লোক। এছাড়া ১০%-এর মত বালি জাতির লোক এখানে বাস করে। সাসাকেরা ইসলাম ধর্মাবলম্বী এবং এ কারণে দ্বীপের সর্বত্র মসজিদ দেখতে পাওয়া যায়।

পার্শ্ববর্তী বালি দ্বীপের চেয়ে লম্বক দ্বীপের প্রাকৃতিক সৌন্দর্য অপেক্ষাকৃত বেশি নির্মল। মাতারাম শহরের ঠিক উত্তরে অবস্থিত সেনগিগি নামের এলাকাটি এখানকার প্রধান পর্যটন কেন্দ্র। কুতা এলাকার অকলুষিত সমুদ্র সৈকতগুলি এবং সার্ফিংয়ের জন্য এর নিকটবর্তী সমুদ্র প্রশংসা লাভ করেছে।

ইন্দোনেশিয়ার দ্বীপ
ক্ষুদ্র সুন্দা দ্বীপপুঞ্জ
লেসার সুন্দা দ্বীপ
ইন্দোনেশিয়ার জনবহুল স্থান
প্রশান্ত মহাসাগরের দ্বীপ
সমানুভূতি

সমানুভূতি () বলতে অন্য কোন ব্যক্তির আবেগ-অনুভূতি বোঝার ও তার অংশীদার হবার ক্ষমতাকে বোঝায়। জার্মান মনোবিজ্ঞানী থিওডোর লিপ্‌স (Theodore Lipps) সর্বপ্রথম ধারণাটির ব্যাপারে লেখেন (লিপ্‌স এ উদ্দেশ্যে জার্মান শব্দ Einfühlung আইনফুলুং ব্যবহার করেছিলেন)।

মানুষ সাধারণত অন্যের মুখভঙ্গি, দৈহিক অভিব্যক্তি, গলার স্বর, ইত্যাদি অনুকরণ করে অন্যের ভেতরের আবেগ-অনুভূতি উপলব্ধি করার চেষ্টা করে। এটি সাধারণত অবচেতন পর্যায়ে ঘটে থাকে।

স্নায়ুবিজ্ঞানে সমানুভূতির নানা ব্যাখ্যা আলোচনা করা হয়েছে। তাদের মধ্যে একটি হল দর্পণ স্নায়ুকোষ বা মিরর নিউরনের অভাব। অ্যাস্পারজার সিনড্রোম ও অন্যান্য অটিজম স্পেকট্রামের রোগে স্বতঃস্ফূর্ত সমানুভূতির অভাব দেখা যায়। তবে এ ধরনের রোগীদেরকে অন্যের আবেগ সম্পর্কে অবহিত করালে তাদের মধ্যে অন্য মানুষের থেকে বেশি সমানুভূতি হওয়া সম্ভব বলে কিছু বিশেষজ্ঞ মনে করেন।

আবেগ
মনোবিজ্ঞান
সংজ্ঞানাত্মক স্নায়ুবিজ্ঞান
নীতিশাস্ত্রের ধারণা
অধিবিদ্যার ধারণা
আন্তঃব্যক্তিক সম্পর্ক
জীবনযাপনের দক্ষতা
নৈতিক মনোবিজ্ঞান
জহেদন

জহেদন () দক্ষিণ-পূর্ব ইরানের শহর এবং সিস্তন ও বালুচিস্তন প্রদেশের রাদজধানী। এখানে প্রায় ৫ লক্ষ ৮০ হাজার লোকের বাস। এটি কোয়েটা-জহেদন রেলপথের বড় স্টেশন। এটি একটি প্রধান সড়ক যোগাযোগ কেন্দ্র। এখানে একটি বিমানবন্দরও আছে। অতীতে এটি দোজ্‌দ-আব (আক্ষরিক অর্থে "পানি চোর") নামে পরিচিত ছিল। ১৯৩০ সালে রেজা শাহ পাহলভীর আমলে এর নাম বদলে জহেদন ("ধর্মীয় ব্যক্তিসমূহ") রাখা হয়।

তথ্যসূত্র

বহিঃসংযোগ

ইরানের শহর
ইরানের প্রাদেশিক রাজধানী
জিঙ্ক অক্সাইড

জিঙ্ক অক্সাইড বা দস্তাম্লজ () একটি অজৈব যৌগ যার রাসায়নিক সংকেত ZnO। এটি জলে অদ্রবণীয় সাদা গুঁড়ো পদার্থ। এটি সংযোগী পদার্থ হিসাবে অসংখ্য উপকরণ এবং পণ্যে ব্যবহার হয়। প্রসাধনী, খাদ্য পরিপূরক, রবার, প্লাস্টিক, সিরামিক, কাচ, সিমেন্ট, লুব্রিকেন্টস প্রভৃতি সামগ্রীতে এর ব্যবহার রয়েছে। রঙ, মলম, আঠা, পুটিং, রঙ্গক, খাবার, ব্যাটারি, আগুন প্রতিরোধক এবং প্রাথমিক চিকিৎসার উপকরণ হিসাবে এর ব্যবহার দেখা যায়। যদিও প্রাকৃতিকভাবে দস্তার খনিজ জিঙ্কাইট হিসাবে এটিকে দেখা যায়, তবে বেশিরভাগ জিঙ্ক অক্সাইড বাণিজ্যিক ব্যবহারের জন্য কৃত্রিমভাবে তৈরি করা হয়।

রাসায়নিক ধর্ম 
বিশুদ্ধ জিঙ্ক অক্সাইড একটি সাদা গুঁড়ো পদার্থ। তবে প্রকৃতিতে এটি বিরল খনিজ জিঙ্কাইট হিসাবে দেখা যায়, যাতে সাধারণত ম্যাঙ্গানিজ এবং অন্যান্য অবিশুদ্ধি থাকে। এটি তখন দেখতে হলুদ থেকে লাল বর্ণের হয়।

স্ফটিকাকার জিংক অক্সাইড থার্মোক্রোমিক অর্থাৎ বায়ুতে গরম করলে এর রঙ সাদা থেকে হলুদ রঙে পরিবর্তন হয় এবং শীতল করলে আবার সাদা রঙে ফিরে আসে।

জিঙ্ক অক্সাইড একটি উভধর্মী অক্সাইড। এটি জলে প্রায় অদ্রবণীয় তবে হাইড্রোক্লোরিক অ্যাসিডের মতো বেশিরভাগ অ্যাসিডে দ্রবীভূত হয়।
ZnO + 2 HCl → ZnCl2 + H2O
কঠিন জিঙ্ক অক্সাইড ক্ষারেও দ্রবীভূত হয়। এক্ষেত্রে দ্রবীভূত হয়ে এটি দ্রবণীয় জিঙ্কেট আয়ন তৈরি করে :
ZnO + 2 NaOH + H2O → Na2[Zn(OH)4]
জিঙ্ক অক্সাইড তেল ও চর্বিজাতীয় পদার্থের মধ্যে থাকা জৈব যৌগ ফ্যাটি অ্যাসিড যেমন ওলিক বা স্টিয়ারিক অ্যাসিডের সাথে ধীরে ধীরে বিক্রিয়া করে তাদের কার্বক্সিলেট যৌগ যেমন ওলিয়েট বা স্টিয়ারেট উৎপন্ন করে।

ভৌত ধর্ম

গঠন

তথ্যসূত্র 

অজৈব যৌগ
অক্সাইড
জিঙ্ক যৌগ
অক্সিজেন যৌগ
সিরামিক উপকরণ
উভধর্মী যৌগ
গেয়র্গ জিমেল

গেয়র্গ জিমেল () (১৮৫৮-১৯১৮) জার্মান দার্শনিক ও সমাজবিজ্ঞানী। জিমেল সমাজবিজ্ঞানের একটি বিধিবদ্ধ (formal) ব্যবস্থা নির্মাণের চেষ্টা করেন যাতে ইতিহাস ও মানুষের অভিজ্ঞতার খুঁটিনাটি ব্যাপারগুলি বিমূর্তায়িত করা হয়েছিল। এর উপর ১৯০৮ সালে তিনি প্রকাশ করেন তার জোৎসিওলোগি, উন্টারজুখুঙেন উবার ডি ফর্মেন ডের ভেরগেজেলশাফটুং Soziologie, Untersuchungen über die Formen der Vergesellschaftung ("সমাজবিজ্ঞান, সামাজিকীকরণের রূপসমূহের উপর অনুসন্ধান") গ্রন্থটি। ১৯০০ সালে প্রকাশিত ডি ফিলোজোফি ডেস গেলডেস Die Philosophie des Geldes গ্রন্থে তিনি মানব আচরণের উপর মুদ্রা অর্থনীতির প্রভাব আলোচনা করেন। এছাড়া তিনি সমাজ ও সংস্কৃতির অন্যান্য দিক নিয়েও প্রবন্ধ লিখেছেন। দর্শনের ক্ষেত্রে তার প্রধান অবদান ১৯১৮ সালে প্রকাশিত লেবেনসআনশাউং Lebensanschaung ("জীবনদর্শন")। জিমেল ১৯১৪ থেকে ১৯১৮ সাল পর্যন্ত ষ্ট্রাসবুর্গ বিশ্ববিদ্যালয়ের অধ্যাপনা করেন।

জার্মান সমাজবিজ্ঞানী
২০শ শতাব্দীর প্রাবন্ধিক
বার্লিনের লেখক
২০শ শতাব্দীর জার্মান লেখক
১৮৫৮-এ জন্ম
১৯১৮-এ মৃত্যু
১৯শ শতাব্দীর প্রাবন্ধিক
১৯শ শতাব্দীর জার্মান দার্শনিক
যকৃতের ক্যান্সারে মৃত্যু
হামবোল্ড বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
ইহুদি দার্শনিক
সংস্কৃতির দার্শনিক
ইতিহাসের দার্শনিক
ধর্মের দার্শনিক
সামাজিক দার্শনিক
স্ট্রসবার্গ বিশ্ববিদ্যালয় অনুষদ
ঘূর্ণন

ঘূর্ণন বলতে কোনও বিন্দুকে বা কেন্দ্রকে ঘিরে কোনও বস্তুর বৃত্তাকার গতিকে বোঝায়। একটি ত্রিমাত্রিক বস্তু অসীম সংখ্যক কাল্পনিক রেখাকে ঘিরে ঘূর্ণন সম্পন্ন করতে পারে; এগুলিকে ঐ বস্তুর ঘূর্ণন অক্ষ বলে। যদি অক্ষরেখাটি বস্তুটির ভরকেন্দ্র দিয়ে অতিক্রম করে, তাহলে বলা হয় যে বস্তুটি নিজ অক্ষের উপরে ঘূর্ণনশীল। যেমন পৃথিবীর ভিতর দিয়ে উত্তর-দক্ষিণ মেরু বরাবর একটি সরলরেখা কল্পনা করা হয়, যাকে কেন্দ্র করে পৃথিবী পূর্ব-পশ্চিমে ঘোরে। একে পৃথিবীর অক্ষ বা মেরুরেখা বলে। পৃথিবী তার অক্ষে সম্পূর্ণ একবার ঘুরতে ২৪ ঘণ্টা সময় নেয়।

যদি বস্তুটি বহিঃস্থ কোনও বিন্দুকে ঘিরে বৃত্তাকার গতিপথে ভ্রমণ করে, তাহলে সেটিকে আবর্তন বা কাক্ষিক আবর্তন বলে। যেমন পৃথিবীকে সূর্যের চারপাশে আবর্তন করছে।

যে রেখা কোনো সুষম বস্তু অথবা চিত্রকে দু'টি প্রতিসম অংশে বিভক্ত করে তাকে অক্ষ বলে। যেমন - বৃত্তের ব্যাস।

ভূগোল
ইউক্লিডীয় জ্যামিতি
চিরায়ত বলবিজ্ঞান
ঘূর্ণন
সৃতিবিজ্ঞান
অভিমুখ
দিক নির্ণয়
প্রতিসাম্যের অক্ষ

যে রেখা কোন সুষম বস্তু বা চিত্রকে দুইটি প্রতিসম অংশে বিভক্ত করে, তাকে প্রতিসাম্যের অক্ষ বলা হয়। যেমন - বৃত্তের ব্যাস।

বহিঃসংযোগ 
 Mapping with symmetry - source in Delphi
 Reflection Symmetry Examples from Math Is Fun

জ্যামিতি
প্রাথমিক জ্যামিতি
ইউক্লিডিয় প্রতিসাম্য

de:Symmetrieachse
eo:Reflekta simetrio
es:Eje de simetría
uk:Вісь симетрії
ফকির গরীবুল্লাহ

ফকির গরীবুল্লাহ  (আনু. ১৬৮০-১৭৭০) এদেশের অষ্টাদশ শতাব্দীর একজন সাহিত্যিক।  ফকির গরীবুল্লাহ হুগলি জেলার (তখনকার বর্ধমান এর অংশ) বালিয়া পরগনার হাফিজপুর গ্রামের অধিবাসী। গরীবুল্লাহ সম্পর্কে তেমন তথ্য পাওয়া যায় না। তাঁর পিতার নাম শাহ্ দুন্দীর (সাহা দুন্দি)। তথ্যের অভাবে গরীবুল্লাহ-এর সময় নির্ধারন করা দুরূহ।

সাহিত্যকর্ম 
তাঁর রচনা বিস্তর। বাংলা পুথি আমির হামজা প্রথম পর্ব তাঁর রচনা। ফকির গরীবুল্লাহ-এর ইউসুফ-জোলেখা নামে একটি কাব্যগ্রন্থ আছে। মুহম্মদ শহীদুল্লাহ মনে করেন, কাব্যটি ১৭৬৫ সালের পর রচিত। ঐতিহাসিকরা বলেন,আঠারো শতকের মধ্যভাগে ফকির গরীবুল্লাহ কয়েকটি পুঁথি রচনা করেন। সেগুলো হচ্ছে: ইউসুফ জোলেখা, আমির হামজা, সোনাভান ও সত্যপীরের পুঁথি। উল্লেখ্য যে, শাহ্ গরীবুল্লাহর প্রথম কাব্যখানি শুদ্ধ বাংলা ভাষায় রচিত। তিনি একাধারে সাধক ও কবি ছিলেন। তাঁর রচনায়  ইসলাম ধর্মের শ্রেষ্ঠত্বের কথা উচ্চারিত হলেও পরধর্মের প্রতিও শ্রদ্ধার মনোভাব ব্যক্ত হয়েছে।

মৃত্যু 
তাঁর মৃত্যুর কোনো সঠিক সাল, বা তারিখ পাওয়া যায় না।

তথ্যসূত্র 

বাঙালি সাহিত্যিক
তিকাল

তিকাল (ইৎসা মায়া: Tik'al তিক'আল্‌ অর্থাৎ "কণ্ঠস্বরের জায়গা") হল প্রাচীন মায়া সভ্যতার সর্ববৃহৎ ধ্বংসাবশেষ শহর। বর্তমানে উত্তর গুয়াতেমালার পেতেন বাসিনে এটি অবস্থিত। এল পেটেন বিভাগে অবস্থিত, গুয়াতেমালার তিকালের জাতীয় পার্কের অংশ। ১৯৭৯ সালে এই স্থানটিকে জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) পৃথিবীর ঐতিহ্য স্থান হিসেবে ঘোষণা করা হয়েছিল এবং বর্তমানে এটি একটি জনপ্রিয় পর্যটক কেন্দ্র। তিকালের সবচেয়ে কাছে শহরগুলো হল ফ্লোরেস এবং সান্তা এলেনা, প্রায় ৬৪ কিলোমিটার (৪০ মাইল) দক্ষিণপশ্চিমে অবস্থিত।

তিকাল ছিল প্রাচীন মায়া সভ্যতার রাজধানী এবং সর্বাপেক্ষা ক্ষমতাশালী রাজ্যের একটি। যদিও তিকালের স্মৃতিসৌধ স্থাপত্যর বয়স খ্রীষ্টপূর্ব ৪র্থ শতাব্দী পৌঁছ, কিন্তু তার প্রাচীন সময় কালের প্রায় ২০০ থেকে ৯০০ খ্রীষ্টাব্দ ধরা হয়। এই সময়টি, পুরো মধ্য আমেরিকা এলাকার জুড়ে মায়া অঞ্চলের রাজনৈতিকভাবে, অর্থনৈতিকভাবে এবং সৈন্য বাহিনী দ্বারা প্রভাব বিস্তার করে, যেমন কেন্দ্রীয় মেক্সিকানের মধ্যে তেওতিউয়াকান প্রভাব বিস্তার করেছিল। প্রমাণিত হয় যে, ৪র্থ খ্রীষ্টাব্দে তেওতিউয়াকানের দ্বারা তিকাল জয় করা হয়েছিল। প্রাচীন কালের শেষে দিকে, নতুন কোনও গুরুত্বপূর্ণ স্মৃতিসৌধ তিকালতে নির্মাণ করা হয়নি ববং অভিজাত প্রাসাদগুলোকে পোড়ানো হয়েছিল।

শাসনকর্তা 

তিকালের রাজবংশীয় লাইন, খ্রীষ্টাব্দ ১ম শতাব্দীর আগে থেকে হিসেব করা হয়েছে, ৮০০ বছর বিস্তারে অন্তত ৩৩ শাসনকর্তা অন্তর্ভুক্ত করেছিল।

তথ্যসূত্র

বহিঃসংযোগ 

 Table of Maya rulers compiled by several Maya Archaeologists since the 1960s. The chart on this link has been the object of various revisions and profound academic discussions since then. All of the archaeological content on www.tikalpark.com was updated and revised by archaeologist Juan Antonio Valdes, PhD and Architect Federico Fahsen on Feb. 2003.
 Description of each archaeological compound in Tikal, this page contains links to information on the architecture and archaeology at Tikal National Park in Guatemala. Creative commons-licensed photos, art work and texts.
 Full description of the flora and fauna of the Tikal National Park in Guatemala. Creative commons-licensed photos, art work, sound clips and texts.
 Official site 
 Tikal Digital Media Archive (creative commons-licensed photos, laser scans, panoramas), focused in the area around the Great Plaza and Temple IV with data from a UC Berkeley/CyArk research partnership
 Park description and photo gallery
 History of Rediscovery and Archaeological Work at Tikal at Mesoweb
 Tikal UNESCO Designation
 Virtual Tour of Tikal on Roundus

গুয়াতেমালা
গুয়াতেমালার বিশ্ব ঐতিহ্যবাহী স্থান
খ্রিস্টপূর্ব ৪র্থ শতাব্দীতে প্রতিষ্ঠিত জনবহুল স্থান